AIŠKINAMASIS RAŠTAS

Dėl savivaldybės funkcijoms vykdyti reikalingos teritorijos pripažinimo svarbia vietos bendruomenei

1. Parengto tarybos sprendimo projekto tikslai ir uždaviniai:

Parengto sprendimo projekto tikslas – pripažinti žemės sklypą, esantį Molėtų r. sav., Dubingių sen., Ciūniškių k., svarbiu vietos bendruomenei, skirtu bendram (viešam) naudojimui ir reikalingu bendroms gyventojų reikmėms bei savivaldybės funkcijoms vykdyti.

2. Siūlomos teisinio reguliavimo nuostatos:

Lietuvos Respublikos piliečių nuosavybės teisių į išlikusį nekilnojamąjį turtą atkūrimo įstatymo 12 straipsnio 1 dalies 3 punktas nustato, kad žemė išperkama valstybės, jeigu ji savivaldybės tarybos sprendimu pripažįstama svarbia vietos bendruomenei rekreacijos, poilsio tikslams.

3. Laukiami rezultatai:

Pripažinus žemės sklypą, esantį Molėtų r. sav., Dubingių sen., Ciūniškių k., svarbiu vietos bendruomenei, skirtu bendram (viešam) naudojimui, Molėtų rajono savivaldybės administracija inicijuos žemės sklypo projekto parengimą, atliks kadastrinius matavimus ir prašys perduoti šią teritoriją valdyti Molėtų rajono savivaldybei.

4. Lėšų poreikis ir jų šaltiniai:

Lėšų poreikio nėra.

5. Kiti sprendimui priimti reikalingi pagrindimai, skaičiavimai ar paaiškinimai.

Minėtas žemės sklypas yra šalia Asvejos regioninio parko gamtos objekto - Jurkiškio upelio pažintinio tako. Preliminarus žemės sklypo plotas – 1,0 ha. Šiame sklype lankytojų patogumui planuojama įrengti automobilių parkavimo vietas, kitą turizmui ir poilsiui reikalingą infrastruktūrą.